**NAVODILO ZA DELO 2. 4. 2020**

1. V zvezek za jezikovni pouk z rdečo napiši/prepiši naslov sklopa in cilje:

10. SKLOP: VSAK ZAIMEK IMA SVOJO VLOGO

- osebni, svojilni, vprašalni, oziralni, kazalni zaimki (prepoznavanje, sklanjanje, pravilne oblike, raba)

1. Danes bomo ponovili osebne zaimke, ki smo se jih že učili v 6. razredu. **Poišči** kartonček, ki smo si ga lani naredili in shranili, ter si ga natančno oglej.
2. **Napiši naslov**:

OSEBNI ZAIMKI

1. **Prepiši spodnje povedi**. Uporabljaj modro in rdeče pisalo.

Imam zelo prijazno babico. Z babico velikokrat igrava človek ne jezi se.

Imam zelo prijazno babico. Z njo velikokrat igrava človek ne jezi se.

Ti, on in jaz smo dobri prijatelji že iz vrtca. Tebe, mene in njega je vzgojiteljica poimenovala triperesna deteljica. Včasih smo ji nagajali in se nismo oglasili, ko nas je klicala.

1. **Premisli**, namesto česa stojijo rdeče obarvane besede in kaj z njimi poimenujemo.
2. **Prepiši pravilo:**

Osebni zaimki so besede, s katerimi nadomeščamo samostalnike. Z njimi poimenujemo različne osebe (1., 2., 3. ).

1. **Preriši** preglednico in jo **dopolni z zaimki**. Pri dopolnjevanju si pomagaj s kartončkom in lanskim zvezkom**. Nauči se** jih našteti, če si mogoče pozabil/a.

|  |  |  |  |
| --- | --- | --- | --- |
| OSEBA | EDNINA | DVOJINA | MNOŽINA |
| 1. |  |  |  |
| 2. |  |  |  |
| 3. |  |  |  |

1. Zaimke lahko tudi **sklanjamo**. Prepiši spodnje navodilo, nato pa sklanjaj. Lahko v stolpcih.

V vseh šestih sklonih zapiši zaimke jaz, ti, on ali ona.

Npr.: mi, nas, nam, nas, o nas, z nami